அக்கறை/ரையை யாசிப்பவள்

அக்கறை/ரையை யாசிப்பவள் எம்.ரிஷான் ஷெரீப் அன்றைய வைகறையிலாவது! ஏதாவதொரு அதிசயம் நிகழக்கூடுமென! படிப்படியாயிறங்கி வருகிறாள்! சர்வாதிகார நிலத்து ராசாவின்! அப்பாவி இளவரசி ! அதே நிலா, அதே குளம்,! அதே அன்னம், அதே பூங்காவனம்,! அதே செயற்கை வசந்தம்! அதுவாகவே அனைத்தும் ! எந்த வர்ணங்களும் அழகானதாயில்லை! எந்த மெல்லிசையும் புதிதானதாயில்லை! எந்த சுதந்திரமும் மகிழ்வூட்டக் கூடியதாயில்லை ! நெகிழ்ச்சி மிக்கதொரு! நேசத் தீண்டலை! அவள் எதிர்பார்த்திருந்தாள்! அலையடிக்கும் சமுத்திரத்தில்! பாதங்கள் நனைத்தபடி! வழியும் இருளைக் காணும்! விடுதலையை ஆவலுற்றிருந்தாள்! காவல்வீரர்களின் பார்வைக்குப் புலப்படா! மாய உடலையொன்றையும் வேண்டி நின்றாள்! அவள் நிதமும் ! அப் புல்வெளியோடு! வானுக்குச் சென்றிடும் மாய ஏணியொன்றும்! அவளது கற்பனையிலிருந்தது ! இப் பொழுதுக்கு மீண்டும் இக்கரை தீண்டா! ஒரு சிறு ஓடம் போதும்! எல்லை கடந்துசென்று! சுதந்திரமாய்ப் பறக்கும் பட்சிகள் பார்க்கவென! அச் சமுத்திரத்தின் அக்கரையில்! அவளுக்கொரு குடில் போதும்